UREKA รายได้ขาย-บริการโตกระฉูดหนุนงบฯ Q1/61 พลิกมีกำไร 4 ลบ.
UREKA รายได้ขาย-บริการโตกระฉูดหนุนงบฯ Q1/61 พลิกมีกำไร 4 ลบ. จากปีก่อนขาดทุน 18 ลบ.
10 พ.ค. 2561

บริษัท ยูเรกา ดีไซน์ จำกัด (มหาชน) หรือ UREKA รายงานผลการดำเนินงานงวดไตรมาส 1/61 (รวมบริษัทย่อย) สิ้นสุดวันที่ 31 มี.ค. 61 มีกำไรสุทธิดังนี้

โดยบริษัทพลิกมีกำไร เนื่องจากบริษัทมีรายได้จากการขายและบริการจำนวน 94.05 ล้านบาท จากปีก่อนมีรายได้ 47.27 ล้านบาท หรือคิดเป็นร้อยละ 99 สาเหตุหลักมาจากปริมาณคำสั่งซื้อคงค้างรอส่งมอบ (Backlog) ณ วันที่ 31 ธันวาคม 2560 ซึ่งมีกำหนดส่งมอบและรับรู้รายได้ในไตรมาส 1 ปี 2561 นี้ โดยบริษัทฯ สามารถส่งมอบได้ตามเงื่อนไขของลูกค้าอย่างทันเวลา
อย่างไรก็ตาม กลุ่มบริษัทฯ ยังคงมีปริมาณคำสั่งซื้อคงค้างรอการส่งมอบ (Backlog) อีกจำนวนหนึ่ง ณ วันสิ้นรอบไตรมาส 1 ปี 2561 ซึ่งตามแผนงานจะมีกำหนดส่งมอบและรับรู้รายได้ในรอบไตรมาส 2 และไตรมาส 3 ของปี 2561
โดยทิศทางการเติบโตของยอดขายได้ขยายไปยังกลุ่มอุตสาหกรรมอื่นที่มีความต้องการใช้งานเครื่องจักรระบบอัตโนมัติมีปริมาณที่เพิ่มขึ้นอย่างต่อเนื่อง จากเดิมที่ยอดขายส่วนใหญ่จะมาจากอุตสาหกรรมยานยนต์เพียงอย่างเดียว